Павлодар ауданының білім бөлімі әдістемелік кабинеттің жұмыс жоспарына сәйкес қазақ тілі мен әдебиеті пән мұғалімдеріне **«Қазақ тілі сабағында мәтінмен жүргізілетін жұмыс түрлері»** тақырыбында кезекті семинар өткізілді. Семинарда Жаңа қала НЖББМ-нің ұстазы Төлеу Баян Ханағатқызы «Қазақ тілі сабағында мәтінмен жүргізілетін әдістер», Богдановка НЖББМ-нің ұстазы Аймульдина Дина Бүркітовна «Қазақ тілі сабағында оқушылардың функционалдық сауаттылығын қалыптастыру», Кемеңгер ЖОББМ-нің ұстазы Баяхметова Айгуль Бекмирзовна «Ойын технологиясын қолдану арқылы бастауыш сынып оқушыларының сабаққа деген қызығушылығын арттыру» тақырыбында өз тәжірибелерімен бөлісті. Сонымен бірге білім бөлімінің әдіскері А.Н.Карамбаева «Soyle.kz» порталындағы «Я-учитель» сервисімен таныстырды. Бұл сайт мемлекеттік тілді дамыту қоры құрған алғашқы тегін жоба, қазақ тілін онлайн оқыту курсы. Әсіресе оқыту тілі орыс сыныптарындағы білім алушыларға немесе ұстаздарға арналған маңызды ақпараттарға, қызықты тапсырмаларға толы интернет ресурсы болып табылады. Семинар соңында ұстаздар бір-бірлеріне кері байланыс беріп, ұсыныстарын айта кетті.